૫૪ વર્ષનાં ભક્તિબેન સ્કૂલમાં વાઈસ પ્રિન્સિપાલ છે. હમણાં મળ્યા તો કહે કે રિટાયર્ડ થાઉં એ પહેલાં હું મારા પતિથી અલગ થવા ઈચ્છું છું. અમારા ચહેરા પર આૃર્યનો ભાવ જોઈને તેઓ એકદમ સ્પષ્ટ રીતે બોલ્યા..અમારું લગ્નજીવન ખાસ સુખી નહોતું. પરંતુ બાળકોને કારણે આટલાં વર્ષો સાથે રહ્યા. હવે બાળકો વિદેશમાં એમની જિંદગી જીવે છે. હવે હું મારી જિંદગી જીવવા ઈચ્છું છું. બંધનો, ફ્રિયાદો, રોકટોક, કચકચ અને આક્ષેપોથી દૂર શાંત જીવન જીવવું છે. પણ હવે સાઠ વર્ષે તમારા પતિ એકલા કઈ રીતે રહેશે? આ પ્રશ્નનો જવાબ આપતાં ભક્તિબેન કહે છે કે આજ સુધી મેં બધાનો વિચાર કર્યો, પરંતુ મારો વિચાર કોઈએ કર્યો નથી. તો હવે હું મારા વિશે જ વિચારીશ. ગૂંગળાઈને જીવવા કરતાં અલગ જીવવું વધારે સારું છે.